परीक्षा के लिए कॉलेज में मात्र 7 वीक्षक, छात्र करवा रहे हैं परीक्षाएं
शहरके एसबीके कॉलेज की स्थिति इन दिनों बदहाल है। व्याख्याताओं की कमी के चलते एक तो विद्यार्थियों की पढ़ाई बाधित हुई और अब उनकी परीक्षा लेने वाला भी कोई नजर नहीं रहा है। फिलहाल प्राइवेट छात्रों की परीक्षाएं चल रही है और परीक्षा कक्षों में वीक्षक के तौर पर एमए पास स्टूडेंट हैं। जिनके पास तो बीएड की डिग्री है और ही किसी प्रकार का अनुभव। बावजूद इसके कॉलेज प्रबंधन को मजबूरी में ऐसे विद्यार्थियों को वीक्षक के तौर पर लगाया जा रहा है।
^हमारे पास केवल 7 का ही स्टाफ है। कमी रहने पर पीजी होल्डर को भी ड्यूटी दी जा रही है। यूनिवर्सिटी के नियमों के मुताबिक ही वीक्षक लगाए जा रहे हैं। केआर.गर्ग, कार्यवाहक प्राचार्य, एसबीके कॉलेज
9 फरवरी से शुरू हुई परीक्षा 12 मई तक चलेगी
9फरवरी से कॉलेज में प्राइवेट स्टूडेंट की परीक्षाएं शुरू हो चुकी है। 6 मार्च से नियमित छात्रों की परीक्षाएं शुरू होगी। ये परीक्षाएं 12 मई तक चलेगी। तब तक कॉलेज प्रशासन के वीक्षक लगाने में पसीने छूटते रहेंगे। प्राइवेट स्टूडेंट की अधिकतम संख्या 624 है वहीं नियमित विद्यार्थियों की संख्या 1340 हैं। ऐसे में कभी 30 तो कभी 50 वीक्षक की जरूरत रहेगी।
कॉलेज में केवल 7 का स्टाफ
फिलहालकॉलेज में प्राइवेट परीक्षाएं हो रही है। जिसमें 30 से 40 वीक्षकों की जरूरत रहती है। इसके विपरीत कॉलेज के पास केवल 7 का ही स्टाफ है। वैसे तो स्टाफ 11 का है जिसमें से दो प्रतिनियुक्ति पर है और दो व्याख्याता प्रायोगिक परीक्षा में व्यस्त है। इन 7 के अलावा तीन शिक्षा विभाग से आए है और 4-5 सेवानिवृत्त व्याख्याता शिक्षक वीक्षक के तौर पर आए हुए हैं। शेष की पूर्ति बीएड डिग्रीधारी पीजी किए हुए स्टूडेंट से हो रही है।
गत बार का भुगतान तक नहीं मिला
हरबार कॉलेज की ओर से शिक्षा विभाग के शिक्षकों सेवानिवृत्त शिक्षकों के अलावा बीएड धारी स्टूडेंट को वीक्षक की ड्यूटी दी जाती है। गत बार जिन लोगों ने ड्यूटी दी उनका अभी तक भुगतान नहीं हुआ है। एक वीक्षक को 175 रुपए प्रति ड्यूटी के मिलते हैं। हालांकि इस बार कॉलेज ने एडवांस में ही इस बार के लिए बजट मंगवा लिया है लेकिन गत बार का बजट अब तक नहीं आया है।
शिक्षा विभाग से मांगे 20, आए केवल तीन शिक्षक
कॉलेजप्रशासन ने कॉलेज परीक्षाओं में वीक्षक लगाने के लिए शिक्षा विभाग से 20 शिक्षक मांगे थे। वहां से 6 शिक्षकों के ऑर्डर हुए लेकिन उनमें से केवल तीन ही आए। दिक्कत और भी बढ़ गई।
जैसलमेर. एसबीके कॉलेज में परीक्षा देते परीक्षार्थी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva